
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πραγματοποίησης μεταφοράς συντελεστή 
δόμησης σε ακίνητο που βρίσκεται εντός του ρυμο¬ 
τομικού σχεδίου του Δήμου Αχαρνών (Ν. Αττι¬ 
κής).. 1 

ΑΠΟΦΑΣΕΙΣ 

Έγκριση Τοπικού Ρυμοτομικού Σχεδίου στην περιοχή 
Ν. Σελεύκειας Ν. Θεσπρωτίας και χαρακτηρισμός 
του χώρου αυτού ως χώρο για την κατασκευή Συνο¬ 
ριακού Κτηνιατρικού Σταθμού και επιβολή όρων δό¬ 
μησης. 2 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 1 ) 

Έγκριση πραγματοποίησης μεταφοράς συντελεστή 

δόμησης σε ακίνητο που βρίσκεται εντός του ρυμο¬ 
τομικού σχεδίου του Δήμου Αχαρνών (Ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί 
καθορισμού ανωτάτου ορίου συντελεστού δομήσεως 
κλπ.» (Α' 58). 

2. Τις διατάξεις του Π.Δ/τος 470/1979 «Περί μετα¬ 
σχηματισμού των συντελεστών δομήσεων εις εμβαδά 
κατά την εφαρμογή του Ν.880/1979» (Α' 138), όπως 
τροποποιήθηκε με το από 19.6.1987 Π. Δ/γμα (Δ' 
592). 

3. Τις διατάξεις του Π. Δ/τος 510/1979 «Περί ρυθμί- 
σεως θεμάτων μεταφοράς συντελεστού δομήσεως 
κατά το Ν. 880/1979» (Α' 154) όπως τροποποιήθηκε 
με το υπ’ αριθ. 367/1987 Π. Δ/γμα (Α’ 163). 

4. Τις διατάξεις της παρ. 1 (εδ. ιδ) του άρθρου 23 του 
Ν. 1558/1985 «Κυβέρνηση και Κυβερνητικά Όργανα» 
(Α' 137). 

5. Την Υ. 1958/1992 απόφαση του Πρωθυπουργού 
και του Υπουργού Περιβάλλοντος, Χωροταξίας και Δη¬ 
μοσίων Έργων «Ανάθεση αρμοδιοτήτων στους Υφυ¬ 


πουργούς Περιβάλλοντος, Χωροταξίας και Δημοσίων 
Έργων Χρήστο Κατσιγιάννη και Γεώργιο Βουλγαράκη» 
(Β' 744). 

6. Τις 34402/1991 και 33326/1992 αιτήσεις του 
Αναστασίου Ελευθεριάδη ενεργούντος ως πληρεξου¬ 
σίου του Ιωάννη Ελευθεριάδη. 

7. Τις 34318/1991 και 28525/1993 αιτήσεις της 
Ουρανίας Δημητροπούλου. 

8. Την 428/1992 γνωμοδότηση του Κεντρικού Συμ¬ 
βουλίου Χωροταξίας, Οικισμού και Περιβάλλοντος. 

9. Την 28525/22.5.1993 απόφαση του Υφυπουργού 
Περιβάλλοντος, Χωροταξίας και Δημοσίων Έργων, για 
προέγκριση της σχετικής τεχνικής μελέτης, με πρό¬ 
ταση του Υφυπουργού Περιβάλλοντος, Χωροταξίας και 
Δημοσίων Έργων, αποφασίζουμε: 

Άρθρο 1 

1. Εγκρίνεται η πραγματοποίηση της μεταφοράς του 
συντελεστή δόμησης που εγκρίθηκε με το από 
22.3.1990 Π. Δ/γμα (Δ' 186) από το βαρυνόμενο ακί¬ 
νητο που βρίσκεται εντός του ρυμοτομικού σχεδίου της 
Κοινότητας Αγίας Τριάδας (Ν. Θεσσαλονίκης) και επί 
των οδών Αμπελοκήπων και Περιφερειακής, για το 
οποίο έχει εκδοθεί ο 2477/1991 σχετικός τίτλος δικαι¬ 
ώματος μεταφοράς συντέλεσή δόμησης στο όνομα του 
Ελευθεριάδη Ιωάννη σε ακίνητο (ωφελούμενο) που 
βρίσκεται εντός του ρυμοτομικού σχεδίου του Δήμου 
Αχαρνών (Ν. Αττικής) και επί της οδού Αγρίνιου αρ. 12 
(Οικοδομικό Τετράγωνο 427) για το οποίο υφίσταται 
δικαίωμα πραγματοποίησης της μεταφοράς συντελε¬ 
στή δόμησης υπέρ της Ουρανίας Δημητροπούλου, 
όπως το ωφελούμενο ακίνητο φαίνεται με στοχεία Α, 
Β, Γ, Δ, Ε, Ζ, Η, θ, Α στο σχετικό πρωτότυπο διάγραμμα 
σε κλίμακα 1:500 που θεωρήθηκε από τον Προϊστά¬ 
μενο της Δ/νσης Τοπογραφικών Εφαρμογών με την 
77917/1993 πράξη του και που αντίτυπό του σε φωτο- 
σμίκρυηνση δημοσιεύεται με το παρόν Διάταγμα. 

2. Τα ειδικότερα στοιχεία πραγματοποίησης της με¬ 
ταφοράς συντελεστή δόμησης είναι τα εξής: 

Συνολικό δομήσιμη επιφάνεια η οποία δύναται να δη- 
μοθεί στο ωφελούμενο ακίνητο επιπλέον της επιτρε- 
πομένης βάσει των ισχυόντων στην περιοχή όρων δό¬ 
μησης 27,92 τ.μ. που αντιστοιχεί σε 4,04 τ.μ. του βα¬ 
ρύ νομένου ακινήτου. 

3. Τα ειδικότερα στοιχεία του ωφελουμένου ακινή¬ 
του μετά τη μεταφορά είναι τα εξής: 

α) Εμβαδόν οικοπέδου: 282,53 τ.μ. 
β) Ποσοστό κάλυψης: 66%ο. 
γ) Συντελεστής δόμησης: 1,09. 
δ) Μέγιστο επιτρεπόμενο ύψος του ανεγερθησομένου 
κτιρίου: οκτώ και μισό μέτρα (8,50 μ.). 

ε) Το κτίριο πρέπει να ανεγερθεί εντός του ωφελουμέ- 
νου ακινήτου σύμφωνα με το διάγραμμα κάλυψης σε κλί¬ 
μακα 1:100 που θεωρήθηκε από τον Προϊστάμενο της 
Διεύθυνσης Τοπογραφικών Εφαρμογών με την 77917/ 
1993 πράξη του και που αντίτυπό του σε φωτοσμίκρυνση 
δημοσιεύεται με το παρόν Διάταγμα. 

4. Πριν τη χορήγηση της οικοδομικής άδειας πρέπει να 
προσκομισθεί στην αρμόδια πελεοδομική υπηρεσία από 
τους ενδιαφερομένους πιστοποιητικό από το οικείο Υπο¬ 
θηκοφυλακείο για τη σημείωση στη μερίδα του δικαιού¬ 
χου, του παρόντος Διατάγματος καθώς και βεβαίωση από 
την αρμόδια υπηρεσία του Υπουργείου Περιβάλλοντος, 
Χωροταξίας και Δημοσίων Έργων ότι ακυρώθηκε ο 2477/ 
1991 ονομαστικός τίτλος δικαιώματος μεταφοράς συντε¬ 
λεστή δόμησης. 


Αρθρο 2 

Εγκρίνεται η χορήγηση νέου τίτλου δικαιώματος μετα¬ 
φοράς συντελεστή δόμησης σε αντικατάσταση του 2477/ 
1991 τίτλου στο όνομα του Ιωάννη Ελευθεριάδη για το 
υπολειπόμενο και μη χρησιμοποιηθέν εμβαδόν 0,96 τ.μ. 
από ισόγειο. 

Αρθρο 3 

Η ισχύς του παρόντος Διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υφυπουργό Περιβάλλοντος, Χωροταξίας και Δη¬ 
μοσίων Έργων αναθέτουμε τη δημοσίευση και εκτέλεση 
του παρόντος Διατάγματος. 

Μύκονος, 19 Ιουλίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΧΡΗΣΤΟΣ ΚΑΤΣΙΓΙΑΝΝΗΣ 

ΑΠΟΦΑΣΕΙΣ 

Αριθ. 2958 (2) 

Έγκριση Τοπικού Ρυμοτομικού Σχεδίου στην περιοχή Ν. 
Σελεύκειας Ν. Θεσπρωτίας και χαρακτηρισμός του χώ¬ 
ρου αυτού ως χώρο για την κατασκευή Συνοριακού 
Κτηνιατρικού Σταθμού και επιβολή όρων δόμησης. 

Ο ΝΟΜΑΡΧΗΣ ΘΕΣΠΡΩΤΙΑΣ 
Έχοντας υπόψη: 

1. Τις διατάξεις του Ν. Δ/τος της 17.7.1923 (ΦΕΚ 228 
Α'/16.8.1923) «περί σχεδίων πόλεων και κωμών του Κρά¬ 
τους» και συγκεκριμένα του άρθρου 3 αυτού. 

2. Τις διατάξεις του Ν. 3200/55 (ΦΕΚ 97/23.4.55) 
«περί διοικητικής αποκεντρώσεως» άπως τροποποιήθη¬ 
καν και συμπληρώθηκαν με το Ν. Δ/γμα 532/70. 

3. Τις διατάξεις του Α.Ν. 314/68 (ΦΕΚ 47 Α') όπως αντι- 
καταστάθηκε με το Ν. Δ/γμα 1018/71 (ΦΕΚ 220 Α'). 

4. Τις διατάξεις του Π. Δ/τος 183/1986 (ΦΕΚ 70 Α'/ 
5.6.86) για έγκριση τροποποιήσεων και καθορισμό όρων 
και περιορισμών δόμησης από τους Νομάρχες». 

5. Τις διατάξεις των άρθρων 3 και 26 του Ν. 1512/85 για 
την έγκριση τοπικού ρυμοτομικού σχεδίου. 

6. Την υπ’ αριθ. 49/93 απόφαση του Κοιν. Συμβουλίου 
της Ν. Σελεύκειας. 


7. Την γνώμη του ΣΧΟΠ του Νομού που διατυπώθηκε 
στην υπ’ αριθ. 5η/93 Πράξη, αποφασίζουμε: 

Εγκρίνεται το Τοπικό ρυμοτομικό σχέδιο περιοχής Ν. 
Σελεύκειας σύμφωνα με το τοπογραφικό διάγραμμα του 
Υπουργείου Γεωργίας, και χαρακτηρίζεται το με στοιχεία 
(Α Β Γ Δ Α) οικόπεδο όπως φαίνεται στο συνομμένο σχέ¬ 
διο εμβαδού 8.000 μ2 σαν χώρος για την ανέγερση Συνο¬ 
ριακού Κτηνιατρικού Σταθμού με τους παρακάτω όρους 
δόμησης. Ποσοστό κάλυψης 17%% συντ. δόμησης 0,20 
ύψος 7,50μ. απόσταση από τα όρια του οικοπέδου 11.70 
μ. Κατά τα λοιπά ισχύει ο ΓΟΚ 85. 

Από τις διατάξεις αυτής της απόφασης προκαλείται δα¬ 
πάνη σε βάρος του κρατικού προϋπολογισμού ύψους 
300.000.000 δρχ. για το τρέχον οικονομικό έτος. 

Για την ανωτέρω δαπάνη έχει εγγράφει πίστωση στον 
Κρατικό Προϋπολογισμό 1.166.000 στην ΣΑΕ 082/2 σε 
βάρος του έργου 9382500. 

Η παρούσα να δημοσιευθεί στην Εφημερίδα της Κυβερ- 
νήσεως. 

Ηγουμενίτσα, 2 Σεπτεμβρίου 1993 
Ο Νομάρχης 

ΧΑΡΙΛΑΟΣ ΦΡΑΓΚΟΥΛΗΣ 

ΥΠΟΥΡΓΕΙΟ ΓΕΟΡΓΙΑΣ 








